Sarjast vanu konspekte sirvides, kirja pandud nii nagu originaalis oli    Palju on asju taeva ja maa vahel,  mida me ei tea    I.Kant    Käesolev kirjutis läheb harilikust taimedega ravimisest sellepoolest lahku, et ta kasutab peamiselt neid põhimõtteid ravimisel, kus on kasutatud ära ja võetud arvesse mitte ainult taimede harilikud taimeomadused, vaid taimede okultsed- või salaomadused, millega arstid kunagi ei arvestanud ja mida loetakse ainult  ebausuks.    Taimede arstimisel okultsel alusel tuleb pidada meeles järgmist:  Iga haiguse arstimiseks on olemas vastavad taimed  Iga taim allub ja on okultses seoses vastava planeedi printsiibiga  Igal planeedil on oma kindlaksmääratud päev, tund, mille üle ta valitseb  Oma okultsed või salaomadused saavad taimed vastavalt planeedilt  Taime okultsed ravimõjud ilmuvad ainult siis, kui nad on korjatud planeedile vastaval ajal (kuu, päev, tund)  Arstimise algul tuleb arvestada  Kuu asendit (noor- või täiskuu, tema veerandit, mis märgis ta on)  Arstimisel taimedega tuleb arvestada ka inimese astroloogilist horoskoopi. Vastavalt sünniajale, mõjutab planeet inimese olemusele:  a) Kaljukits - Saturni mõju all  b) Veevalaja - Saturni mõju all  c) Kalad - Jupiteri mõju all  d) Jäär - Marsi mõju all  e) Sõnn - Veenuse mõju all  f) Kaksikud - Merkuuri mõju all  g) Vähk - Kuu mõju all  h) Lõvi - Päikese mõju all  i) Neitsi - Merkuuri ja  Cerese mõju all  j) Kaalud - Veenuse mõju all  k) Skorpion - Marsi mõju all  l) Ambur - Jupiteri mõju all  Siit lähtume, et tuleb arvestada seitsme planeediga: Päikesest Saturnini. Kõigile on teada, et igale nädalapäevale allub üks kindel planeet.  a) Päike - pühapäev  b) Kuu - esmaspäev  c) Marss - teisipäev  d) Merkuur - kolmapäev  e) Jupiter - neljapäev  f) Veenus - reede  g) Saturn - laupäev  Igale planeedile peale nädalapäevade alluvad veel  teatud tunnid, mis taimede korjamise juures on väga tähtsad. Planeedi tundide arvestusel tuleb silmas pidada järgmist: planeedipäev tuleb jagada 12-ks planeeditunniks ja iga tund vastavale tunnile allutada. Planeeditund on vastavalt aastaajale mitmesuguses pikkuses, kuna ta päikesetõusuga algab ja päikese loojanguga lõpeb. Planeediöö vastavalt algab päikese loojumisega ja lõpeb päikese tõusuga. Siit lähtub, et planeeditunnid ainult kevadisel pööripäeval on 60 minutit pikad, kuna teistel aegadel on lühemad või  pikemad. Näiteks üks "planeedipäev" on 15 tundi pikk, seega oleks siis planeeditund - 15x60:12=75 min. pikk päeval. Planeediöö oleks siis: 24-15=9 tundi ja planeedi öötunni pikkus: 9x60:12=45 minutit.